Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: (1) A Honvédelemről és a Honvédségről szóló 2004. évi CV. törvény
Paragraph Index: 3248

12. A MINISZTÉRIUM SZÁMÍTÓGÉPES INFORMATIKAI RENDSZERE A honvédelmi tárca informatikai stratégiai tervét a HM szervek és szervezetek javaslatai alapján, azok bevonásával, a HM Hadműveleti és Kiképzési Főosztály együttműködésével az Informatikai és Információvédelmi Főosztály dolgozza ki. A tervet a jogi szakállamtitkár terjeszti elő jóváhagyásra a miniszter részére. A jóváhagyott informatikai stratégiai terv alapján az informatikai feladatok minisztériumi szintű végrehajtását a informatikai és információvédelmi főosztályvezető irányítja, a megvalósítás felügyeletével összefüggő feladatokat az Informatikai és Információvédelmi Főosztály végzi. A számítógépes informatikai rendszer üzemeltetésével kapcsolatos részletes szabályokat külön miniszteri rendelkezés tartalmazza.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes